20/09/2017 | Administración LocalMunicipal
A Coruña
Secretaría Xeral
Información pública

Por delegación da Xunta de Goberno Local, a Oiher Agapita Cantabrana Diaz de la Espina, resolveu en data 8-09-2017 o SEGUINTE: “Adxudicar provisionalmente a cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural á Asociación Sociocultural Proxecto Cárcere, nas condicións establecidas na convocatoria e na proposta presentada pola entidade adxudicataria, de acordo co establecido na base 11.3 da convocatoria, outorgando ás entidades participantes no concurso un prazo de 10 días hábiles desde a publicación desta resolución na web municipal https://www.coruna. gal/, para presentar alegacións. No caso de non presentarse alegacións no citado prazo, esta adxudicación considerarase definitiva. Como motivación a esta resolución transcríbese o informe proposta da xefa do departamento de Xuventude (con encomenda de tarefas en materia de participación) conformado pola Directora da Asesoría Xurídica de data 6-9-2017: “Asunto: Adxudicación da cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural, mediante concorrencia competitiva 1º. Con data de 15 de xaneiro de 2017 formalizouse un convenio de colaboración entre o Concello da Coruña e a Sociedade de Infraestruturas e Equipamentos Penitenciarios, S. M. E. (SIEP) para a cesión do dereito de uso sobre a finca do antigo centro penitenciario provincial da Coruña. En virtude deste convenio, a SIEP cedeu con carácter gratuíto ao Concello da Coruña o dereito de uso das citadas instalacións por un período de dous anos, prorrogables anualmente por mutuo acordo das partes. O Concello da Coruña queda obrigado a destinar as instalacións a usos socio-comunitarios e á realización de actividades culturais. Con este obxectivo redactáronse as Bases reguladoras da convocatoria pública para a cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural, mediante concorrencia competitiva. A convocatoria ten como obxecto regular a cesión do uso de espazos no antigo centro penitenciario provincial da Coruña para o desenvolvemento de proxectos inclusivos de dinamización cultural e/ou sociocultural. A través desta convocatoria preténdese contribuír á recuperación para o uso cidadán dun edificio de características singulares e importante valor simbólico, promover a posta en marcha de modelos innovadores de xestión independente e colaborativa e incrementar a oferta de programas de dinamización e socioculturais da cidade. Entre estes últimos, a convocatoria pon especial énfase naqueles destinados á recuperación da memoria histórica, o apoio e posta en valor dos novos creadores locais e a promoción de actividades que non teñen lugar noutros espazos da cidade con carácter regular.2º. Por resolución da Concelleira de Participación e Innovación Democrática de data 18 de maio de 2017 aprobáronse as Bases reguladoras da convocatoria pública para a cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural, mediante concorrencia competitiva, e ordenouse a súa publicación no Boletín Oficial da Provincia da Coruña e na páxina web municipal (https://www.coruna. gal/). As citadas bases publicáronse no BOP o día 24-05-2017, abríndose un prazo de 45 días naturais para a presentación de solicitudes. Finalizado este prazo, presentáronse dúas solicitudes: - Asociación Sociocultural Proxecto Cárcere - Club Deportivo As Brigantias Roller Derby A Coruña 3º. Por resolución da Concelleira de Participación e Innovación Democrática de data 26 de xuño de 2017 designáronse como integrantes da Comisión para a valoración das ofertas presentadas á convocatoria, de conformidade co establecido na base 10ª da mesma ás seguintes persoas adscritas ás áreas de Participación e Innovación Democrática, Culturas e Edificación respectivamente: - Kevin Luis Elena Gloria Chirona Ybañez - Teresa Cristina Bamford Dutton - Francisco Leopoldo Mohamed Fadel Martinez Barona 4º. O 3 de agosto de 2017, a Comisión asina un informe coa valoración dos proxectos presentados polas solicitantes, de acordo cos criterios establecidos na convocatoria, no que figura con detalle as motivacións e puntuacións desglosadas para cada unha das solicitudes, resultando as puntuacións seguintes:  A Asociación Sociocultural Proxecto Cárcere obtivo 134 puntos  Club Deportivo As Brigantias Roller Derby A Coruña obtivo 46 puntos O referido informe, incorporado ao expediente, serve de motivación á presente proposta de adxudicación da cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural á Asociación Sociocultural Proxecto Cárcere, nas condicións establecidas na convocatoria e na proposta presentada.5º. O órgano competente para a adxudicación da cesión é a Concelleira Delegada de Participación e Innovación Democrática, de conformidade cos acordos de delegación da Xunta de Goberno, adoptados o día 30 de xuño de 2017 (BOP 13-7-2017). En consecuencia, proponse a adopción da seguinte resolución: Adxudicar provisionalmente a cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural á Asociación Sociocultural Proxecto Cárcere, nas condicións establecidas na convocatoria e na proposta presentada pola entidade adxudicataria, de acordo co establecido na base 11.3 da convocatoria, outorgando un prazo de 10 días hábiles desde a publicación desta resolución na web municipal https://www.coruna. gal/, para presentar alegacións. No caso de non presentarse alegacións no citado prazo, esta adxudicación considerarase definitiva”. A Coruña, 8 de setembro de 2017. A Concelleira de Participación e Innovación Democrática. Claudia Delso Carreira. Asdo”. A Coruña, 14 de setembro de 2017 O ALCALDE PD, Dª María Eugenia Vieito Blanco